Ce s-ar întâmpla dacă Târgu-Jiu ar fi un oraș în Germania. "Rezolvarea problemelor birocratice durează o oră".
Oraşul lui Brâncuşi are putea fi înfrăţit ca număr de locuitori cu un oraș german. Aida Mihai, logistic manager la Worms, îţi povesteşte care este diferenţa dintre cele două administraţii. Mai multe statistici arată la ce trebuie să mai lucreze administraţia din Târgu Jiu.
Ce crezi că s-ar întâmpla dacă Târgu-Jiu ar fi un oraș în Germania?Am găsit câteva răspunsuri cu ajutorul Aidei Mihai.Ea e din Târgu Jiu, dar lucrează în Germania, în orașul Worms. O localitate la 100 de kilometri de Frankfurt.Acolo e manager logistic la o companie de transporturi internațională.A învățat ce ar trebui să aibă Târgu-Jiu ca administrația locală să fie una prietenoasă cu localnicii."Când am fost să-mi înmatriculez maşina am fost fost foarte surprinsă şi încântată pentru că am primit actele pe loc, am plătit o taxă pe loc şi numere de la maşină tot imediat le-am primit."Rezolvarea problemelor birocratice durează maximum o oră în GermaniaLa câteva zile după ce şi-a făcut buletinul, Aida a primit acasă o scrisoare de bun venit cu toate informaţiile privind administraţia locală. Românca stă de 3 ani în Germania unde agenţiile de recrutare au ajutat-o să-şi găsească un serviciu în mai puţin de o săptâmână.Şi din acest motiv Worms, anul trecut, avea jumătate din numărul şomerilor pe care îi are Târgu Jiu. Dar, Germania mai are un secret. Îi stimulează pe străini să urmeze un curs de limbă care costă 1.365 de euro. Bani pe care Statul îi restituie studentului, dacă a trecut examenul final. În plus, toată lumea respectă reguli, pentru că are și facilități."Sunt foarte multe piste pentru biciclişti în oraş şi în afara oraşului. Maşinile care trec pe lângă pistele de bicicletă sunt obligate să meargă cu o viteză de 30 de km la oră.".